Man deur tier aangeval in GautengArgieffoto Chris Botha, woordvoerder van Netcare911, sê paramedici is omstreeks 7:50 Sondagoggend na die sirkus in Beyers Naudé-rylaan ontbied. Hy sê ‘n tier by die sirkus het glo uit sy hok ontsnap en een van die sirkus se werkers aangeval. Botha sê die man het erge byt- en snywonde aan sy bors en nek opgedoen. Hy sê die man is op die toneel gestabiliseer voor hy na ‘n nabygeleë hospitaal geneem is vir verdere behandeling.